Més tard, Brennan va fundar la discogràfica Captain Oi! Records. El 1997, The Business va publicar "The Truth, The Whole Truth and Nothing But The Truth," que va ser produït per Lars Frederiksen de Rancid. El 2000, la banda es va unir a Dropkick Murphys per llançar el disc compartit "Mob Mentality". L'últim àlbum d’estudi de la banda, "No Mercy For You," es va publicar el 2001. La seva cançó més coneguda dels últims anys, «England 5 - Germany 1», (basada en el resultat d'un partit de classificació per a la Copa del Món de Futbol de 2002), va esdevenir un himne per a la selecció de futbol d'Anglaterra i fins i tot va aparèixer a la comèdia "EuroTrip" del 2004. Tot i diversos canvis en la formació, la popularitat de la banda va continuar creixent. Va realitzar el que seria el seu últim concert l'octubre del 2015 a la sala Estraperlo de Badalona.